OSNOVNA ŠKOLA JOSIPA LOVRETIĆA

OTOK

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2023. GODINE**

**.**

Naziv obveznik: OŠ JOSIPA LOVRETIĆA

Pošta i mjesto: 32252 OTOK

Adresa sjedišta: J. J. STROSSMAYERA 142

RKP broj: 10143

Matični broj: 03301044

OIB: 76603034249

Oznaka razine: 31

Šifra djelatnosti: 8520

Razdjel: 000

Šifra grada: 535 Županija Vukovarsko – srijemska, grad Otok (Vinkovci)

Škola Josipa Lovretića posluje u skladu sa Zakonom o odgoju i obrazovanju u osnovnoj i srednjoj školi (Nar.nov.,broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20. ) te Statutom škole. Škola obavlja djelatnost osnovnog obrazovanja koje se obavlja u jednoj zgradi u jednosmjenskoj nastavi u petodnevnom radnom tjednu.

Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Godišnji financijski izvještaj sastavljen je nakon što su proknjižene sve poslovne promjene i transakcije za razdoblje siječanj-prosinac 2023. godine. Za sastavljanje i predaju financijskih izvejštaja korišteni su elektronski obrasci koji su preuzeti direktno iz aplikacije RKPFI s oznakom 8.1.3

Osoba odgovorna za sastavljanje finanijskih izvještaja je računovotkinja Marija Tešija, a odgovorna osoba za predaju financijskih izvještaja je ravnateljica Marina Beuk.

**BILJEŠKE UZ OBRAZAC: BIL**

Aktiva i pasiva bilance stanja na dan 1.1.2023. godine uvećane su za 0,04 eura nastale kao razlika uslijed preračunavanja i zaokruživanja kune u euro primjenom fiksnog tečaja konverzije ( 1 euro =7,53450 kuna) i sukladno pravilima za preračunavanje i zaokruživanje.

Razlike između ukupne vrijednosti imovine (aktive) te ukupne vrijednosti obveza i vlastitih izvora (pasive) na dan 1.1.2023. godine su slijedeći:

* nabavna vrijednost imovine na razredu **0** u aktivi bilance uvećana je za 0,02 eura na dugovnoj strani računa pripadajuće imovine, a ispravak vrijednosti smanjen je za 0,01 euro na potražnoj strani pripadajućeg računa ispravka vrijednosti , tako da je ukupna nabavna vrijednost uvećana za **0,01** euro zbog prijenosa analitičkog knjigovodstva dugotrajne nefinancijske imovine i usklađenja s karticama glavne knjige na razredu **0**
* vlastiti izvori na skupini 911 za nefinancijsku imovinu u pasivi uvećani su za 0,01 euro na potražnoj strani kako bi i nadalje postojala bilančna ravnoteža s razredom 0.
* dugovna strana računa glavne knjige skupine 12 uvećana je za 0,01 euro zbog prijenosa analitičkog knjigovodstva potraživanja od zaposlenika i usklađenja s karticama glavne knjige na istoj skupini.
* dugovna strana skupine 16 u aktivni bilance uvećana je za 0,01 euro zbog prijenosa analitičkog knjigovodstva potraživanja za prihode poslovanja i usklađenje s karticama glavne knjige.
* aktiva bilance stanja na skupini 16 potraživanja za prihode poslovanja uvećana je za 0,01 euro pa je u pasivi uvećana skupina 96 obračunati prihodi poslovanja kako bi i nadalje postojala bilančna ravnoteža u iznosu od 225,96 eura.
* višak prihoda poslovanja povećan je za 0,02 eura zbog uvećanja stanja u aktivi bilance stanja na skupini 12 potraživanja za 0,01 euro i skupini 16 potraživanja također za 0,01 euro.

Nakon provedenih svih knjiženja oko preračunavanja i prijenosa bilance stanja, usklađena je bilanca stanja odnosno nema razlike između aktive i pasive.

**Bilješka broj 1 – Šifra B002 – Nefinancijska imovina –** se smanjila na kraju obračunskog razdoblja u odnosu na početno stanje za 4% a razlog tome je manje ulaganje u imovinu,

u odnosu na redovni godišnji otpis imovine.

**Bilješka broj 2 – Šifra 0221**– Uredska oprema i namještaj – su povećani na kraju obračunskog razdoblja u odnosu na početno stanje za 19,8% odnosno za 36.343,16 eura. Razlog tome je prijenos imovine vođene u izvanbilančnoj evidenciji dobivene od Ministarstva znanosti i obrazovanja u sklopu projekta Podrška provedbi Cjelovite kurikularne reforme a na temelju Odluke o isknjiženju i prijenosu imovine KLASA: 406-01/19-01/00217 , URBROJ: 533-02-23-0015 od 30. lipnja 2023 u ukupnom iznosu od 35.942,81 euro i nabavci računala za potrebe računovodstva u iznosu od 400,35 eura.

**Bilješka broj 3– Šifra 042 – Sitan inventar i auto gume u upotrebi –** vrijednost na kraju razdoblja se povećala u odnosu na početno stanje za 15,6% iz razloga što je u 2023. godini nabavljeno sitnog inventara u iznos od 4.811,21 euro za potrebe školske kuhinje.

**Bilješka broj 4 – Šifra 169 – Ispravak vrijednosti potraživanja –** škola ima iskazano potraživanje za korištenje sportske dvorane u iznosu od 331,80 eura. S naplatom potraživanja kasni se više od tri godine godine pa je škola izvršila ostatak ispravak vrijednosti potraživanja za dodatnih 50% što ukupno iznosi 331,80 eura Podatak vidljiv na ovoj šifri.

**Bilješka broj 5 – Šifra 19 – Rashodi budućih razdoblja i nedospjela naplata prihoda**  škola ima iskazano povećanje u odnosu na početno stanje za 12,3% a odnosi se na kontinuirani rashodi budućih razdoblja - isplatu plaće za mjesec prosinac 2023.

**Bilješka broj 6 - Šifra 922 – Višak manjak prihoda –** Nakon prebijanja računa viškova i majkova po istovrsnim kategorijama i izvorima financiranja za dio iznosa koji je bio evidentiran tijekom godine na računu kapitalnih prijenosa sredstava (konto 6362) a utrošeni su za nabavu dugotrajne nefinancijske imovine u iznosu od 2.796,10 eura izvršena je korekcija rezultata. Ukupna razlika Šifra 9221-Višak prihoda i Šifra 9222 - Manjak prihoda u Bilanci jednaka je iznosu zbroja na Šifra X006 u PR-RAS obrascu.

**Bilješka broj 7 – Šifra 991 – izvanbilančni zapisi –** na obvoj poziciji škola vodi imovinu dobivenu od Carneta u sklopu projekt e-Škole u iznosu od 24.091,71 euro koja će po završetku projekta prijeći u vlasništvo škole. Stanje na ovoj poziciji u odnosu na početno stanje je smanjeno budući da je imovine dobivena od MZO prenesena u vlasništvo škole.

Škola nema sudskih sporova u tijeku.

**BILJEŠKE UZ OBRAZAC: PR-RAS**

**Bilješka broj 8 - Šifra 6 - Prihodi poslovanja –** škola je u proteklom razdoblju ostvarila ukupne prihode u iznosu od **1.072.481,18** i to: iz državnog proračuna od MZO (**957.913,72 €)** , iz županijskog proračuna ( **108.382,28 €)**  iz gradskog proračuna grada Otoka (**1.200,00** €) od Agencije za odgoj i osnovno obrazovanje **260,00** € od kamata (**15,80 €** ) Prihodi iskazani na Šifri 6526 u iznosu od **(2.224,13 €)** odnose se na sufinanciranje učenika u cijeni prehrane u školskoj kuhinji te refundacija štete nastale uslijed elementarne nepogode, prihodi od iznajmljivanja školskog prostora i prodaje proizvoda i roba u iznosu od (**755,26 €)** te prihodi od donacija u iznosu od (**1.729,99 €**) .

**Bilješka broj 9 – Šifra 6362 – Kapitalne pomoći proračunskim korisnicima iz proračuna koji im nije nadležan –** povećane su u odnosu na isto razdoblje predhodne godine iz razloga što je MZO ove godine u okviru Cjelovite kurikularne reforme nastavilo s nabavkom šolskih udžbenika kojih je bilo potrebno nabaviti veći broj u odnosu na pretodnu godinu.

**Bilješka broj 10 – Šifra 652 – Prihodi po posebnim propisima –** smanjeni su u odnosu na isto razdoblje prethodne godine iz razloga što raditelji više ne sudjeluju u sufinanciranju cijene školske prehrane budući da se svi učenici besplatno hrane u školskoj kuhinji. Troškove prehrane snosi MZO.

**Bilješka broj 11 – Šifra 322 – Rashod za materijal i energiju –** povećani su u odnosu na izvještajno razdoblje prethodne godine ( index 157,2%.) Promatrajući pojedine odjeljke računskog plana vidljivo je da je dolazilo do povećanja u svim skupinama rashoda. Razlog toga je povećanje cijena kako materijala tako i energenata.

.

**Bilješka broj 12 – Šifra 323 – Rashodi za usluge –**  su smanjeni u odnosu na prethodnu godinu za 20,2% i to usluge telefona pošte i prijevoza, usluga tekućeg i investicijskog održavanja , intelektualne i osobne usluge, te ostale usluge .Do znatnog povećanja došlo je kod zdravstvenih usluga zbog odlaska djelatnika na sistematske preglede, veterinarskih te računalnih usluga zbog povećanja cijena, dok su usluge promidžbe i informiranja ostale iste kao i prethodne godine.

**Bilješka broj 13 – Šifra 329 – Ostali nespomenuti rashoda poslovanja -** smanjeni su u odnosu na isto izvještajno razdoblje prethodne godine za 28,6% iz razloga što nije bilo izdataka troškova sudskih postupaka kojih je u istom izvještajnom razdoblju prethodne godine bio znatan iznos.

**Bilješka broj 14 – Šifra 34 – Financijski rashodi** smanjeni su u odnosu na prethodnu godinu (index 37,8%) iz razloga što u ovom obračunskom razdoblju nije bilo troškova zateznih kamata za sudske presude dok ih je u izvještajnom razdoblju prethodne godine bilo.

**Bilješka broj 15 – Šifra 37 - Naknade građanima i kućanstvima na temelju osiguranja i druge naknade –** povećani su o odnosu na prethodnu godinu za 3,8% a trošak se odnosi na nabavku školskih udžbenika radnog karaktera knjiženih na konto 37229.

**Bilješka broj 16 – Šifra 42 - Rashodi za nabavu proizvedene dugotrajne imovine –** rashodi su povećani u odnosu na prethodnu godinu. Škola je u ovoj godini osim izdataka za nabavku školskih udžbenika i lektirnih naslova, imala i izdatak za navabu jednog računala za potrebe računovodstva.

**BILJEŠKE UZ OBRAZAC: RAS-funkcijski**

**Bilješka broj 17 – Šifra 0912 – osnovno obrazovanje –** u obrascu suiskazani rashodi poslovanja i rashodi za nabavu nefinancijske imovine tj. svi rashodi povezani uz funkciju odgoja i obrazovanje u ukupnom iznosu od 1.088.617,80 € .

Kako škola uz funkciju odgoja i obrazovanja obavlja i funkciju prehrane učenika i ti rashodi su iskazani na Šifri 096 - Dodatne usluge u obrazovanju u ukupnom iznosu od 47.450,84 €.

**BILJEŠKE UZ OBRAZAC: P-VRIO**

**Bilješka broj 18 – Šifra 9151 – Promjene u vrijednosti i obujmu imovine -**  iskazano je povećanje vrijenosti imovine u iznosu od 10.356,97 € odnosi se na imovinu dobivenu od Ministarstva znanosti i obrazovanja u sklopu projekta Podrška provedbi Cjelovite kurikularne reforme , koja je bila evidentirana u izvanbilančnoj evidenciji škole.

**BILJEŠKE UZ OBRAZAC: OBVEZE**

**Bilješka broj 19 – Šifra V006 – Stanje obveza na kraju izvještajnog razdoblja –** Stanje obveza na kraju 2023. godine iznosi 92.340,99 € i povećano je u odnosu na početno stanje obveza . Stanje obveza odgovara stanju iskazanih obveza u obrascu Bilanca na Šifri 2.

**Bilješka broj 20 – Šifra V007 – Stanje dospjelih obveza na kraju izvještajnog razdoblja** na dan 31. prosinca 2023. godine iskazane su u ukupnom iznosu od 42,30 € jer je ista imala rok dospjeća 31.12.2023. godine a podmirena je početkom 2024. godine

**Bilješka broj 21 – Šifra V009 – Stanje nedospjelih obveza na kraju izvještajnog razdoblja**- na dan 31.prosinca 2023. godine iskazane su u ukupnom iznosu od **92.298,69 €** od toga međusobne obveze proračunskih korisnika 1.380,48 € obveze za zaposlene (77.598,56 €), odnose se na plaće za mjesec prosinac 2023 , obveze za materijalne rashode (13.158,30 €) obveze za financijske rashode (161,35 €) . Sve ove obveze imaju rok dospjeća plaćanja iza 31.12.2023. godine i stoga su i evidentirane na ovoj šifri.

**Mjesto i datum: Otok, 30. 01. 2024.**

**Osoba za kontakt: MARIJA TEŠIJA**

**Telefon: 032 / 394-165**

**Odgovorna osoba (potpis)**

 **Marina Beuk**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**M.P.**